പാലക്കാട് എന്ജിനീയറിംഗ് ഗവേഷക വിദ്യാര്ഥിനി ആത്മഹത്യ ചെയ്തു ഗൈഡിന്റെ മാനസിക പീഡനമെന്ന് ബന്ധുക്കള് പാലക്കാട് കൊല്ലങ്കോട് എന്ജിനീയറിംഗ് ഗവേഷക വിദ്യാര്ഥിനി ആത്മഹത്യ ചെയ്തു. പയ്യല്ലൂര്മുക്ക് സ്വദേശി കൃഷ്ണകുമാരി32യാണ് തൂങ്ങിമരിച്ചത്. കോയമ്ബത്തൂരിലെ സ്വകാര്യ എന്ജിനീയറിംഗ് കോളജില് അഞ്ച് വര്ഷമായി ഗവേഷണം നടത്തുകയായിരുന്നു ഇവര് ഗവേഷണ പ്രബന്ധം ഗൈഡ് നിരസിച്ചതാണ് ആത്മഹത്യക്ക് കാരണമെന്ന് സഹോദരി രാധിക ആരോപിച്ചു. ഗൈഡ് നിരന്തരം കൃഷ്ണകുമാരിയെ മാനസികമായി പീഡിപ്പിച്ചിരുന്നതായും ബന്ധുക്കള് ആരോപിച്ചു. മെറിറ്റില് കിട്ടിയ സ്കോളര്ഷിപ്പിന്റെ അടിസ്ഥാനത്തിലാണ് ഗവേഷക വിദ്യാര്ഥിയായി ചേര്ന്നത്. ഡോക്ടര് എന് രാധികയാണ് ഗൈഡായി പ്രവര്ത്തിച്ചിരുന്നത്. മാനസിക പീഡനം സഹിക്കാവുന്നതിലുമപ്പുറമായതോടെയാണ് ആത്മഹത്യ ചെയ്തതെന്ന് ബന്ധുക്കള് ആരോപിച്ചു. അതേസമയം കൃഷ്ണകുമാരിയുമായി നല്ല ബന്ധമാണുണ്ടായിരുന്നതെന്നും പ്രബന്ധത്തില് ചില തിരുത്തലുകള് വരുത്തണമെന്ന് മാത്രമേ ആവശ്യപ്പെട്ടിരുന്നതുള്ളുവെന്നും ഡോ. എന് രാധിക പ്രതികരിച്ചു.